વિક્રમ માડમ જામનગરમાં સારું એવું રાજકીય વર્ચસ્વ ધરાવે છે. વળી, આહિર સમાજમાં પણ તેમની સારી પકડ છે. જો માડમ કોંગ્રેસ છોડે તો કોંગ્રેસ સાથે રહેલી મોટી ઓબીસી બેંક કોંગ્રેસે ગુમાવવી પડશે. દરમિયાન તમે કોંગ્રેસ છોડીને ભાજપમાં જોડાશો તેવા સવાલના જવાબમાં માડમે જણાવ્યું કે, તેઓ પક્ષના નેતાઓથી નારાજ જરૂર છે, પરંતુ રજૂઆત બાદ તેમની સમસ્યાનો ઉકેલ ન આવે અને કોંગ્રેસ છોડવાની ફરજ પડે તો કોંગ્રેસ છોડશે, પરંતુ કોઈપણ કાળે ભાજપમાં જોડાશે નહીં.